# OPĆA POLITIKA ZAŠTITE PODATAKA

**OSNOVNA ŠKOLA KRUNE KRSTIĆA, Trg Gospe Loretske 3, 23000 Zadar, OIB: 11741048889** (u nastavku: Škola) je Voditelj obrade osobnih podataka u skladu s Općom uredbom o zaštiti podataka (GDPR EU 2016/676) i Zakonom o provedbi Opće uredbe o zaštiti podataka (NN br. 42/18). Škola u sklopu svoje djelatnosti obrađuje osobne podatke zaposlenika, učenika i njihovih zakonskih zastupnika, te drugih osoba, koji u smislu Opće uredbe o zaštiti podataka imaju status ispitanika.

Općom politikom zaštite privatnosti Škola ispitanicima pruža informacije o svrsi i pravnoj osnovi obrade njihovih osobnih podataka, primateljima ili kategorijama primatelja osobnih podataka, pravima ispitanika u svezi obrade osobnih podataka, rokovima čuvanja podataka i poduzetim organizacijskim i tehničkim mjerama zaštite osobnih podataka.

Donošenjem ove politike i ostalih dokumenata sustava zaštite osobnih podataka regulirana su pravila i odgovornosti, a svi zaposlenici i ostali sudionici u poslovnim procesima obvezali su se na primjenu ove politike i pravila koja su propisana vezano uz zaštitu osobnih podataka.

## Obrada osobnih podataka

Obrada je svaki postupak ili skup postupaka koji se obavljaju na osobnim podacima ili na skupovima osobnih podataka, kao što su prikupljanje, bilježenje, organizacija, strukturiranje, pohrana, prilagodba ili izmjena, pronalaženje, obavljanje uvida, uporaba, otkrivanje prijenosom, širenjem ili stavljanjem na raspolaganje na drugi način, usklađivanje ili kombiniranje, ograničavanje, brisanje ili uništavanje (čl. 4 Uredbe).

## Svrha obrade osobnih podataka

Škola će osobne podatke ispitanika prikuplja i obrađuje u slijedeće svrhe:

* ispunjavanje zakonskih obveza i potrebe vođenja propisanih evidencija i dokumentacije pružatelja socijalnih usluga
* ispunjavanje ugovornih obveza.

Detaljni popis svih obrada osobnih podataka vodi se u sklopu „Evidencije aktivnosti obrada osobnih podataka“ koja je sastavni dio dokumentacije cjelovitog sustava zaštite osobnih podataka.

## Zakonitost obrade

Škola osobne podatke ispitanika prikuplja u skladu s važećom zakonskom regulativom i načelima obrade osobnih podataka definiranih u čl. 5 Opće uredbe o zaštiti podatka. Za obradu podataka u prethodno navedene svrhe nije nužna privola ispitanika. Škola će za obradu osobnih podataka tražiti privolu ispitanika samo u onim slučajevima kada ne postoji neka druga osnova za zakonitost obrade podataka.

## Izvori osobnih podataka

Škola osobne podatke prikuplja od izravno od ispitanika, te javnih registara.

## Primatelji osobnih podataka

Škola osobne podatke ispitanika otkriva drugim pravnim i fizičkim osobama (primateljima) kada se radi o njegovoj zakonskoj obvezi i/ili legitimnom interesu primatelja, te se po toj osnovi podaci dostavljaju nadležnim tijelima i tijelima nadzora temeljem njihova zahtjeva.

## Pohrana podataka

Način i mjesto pohrane, rokovi čuvanja osobnih podataka evidentiraju se u okviru „Evidencije aktivnosti obrada osobnih podataka“. Osobni podaci ispitanika čuvaju se u zakonski propisanim rokovima.

## Sigurnost osobnih podataka

Škola ulaže sve svoje napore kako bi osigurala sigurnost osobnih podataka ispitanika. Osobni podaci se kontinuirano štite od gubitka, krivotvorenja, manipulacije, neovlaštenog pristupa ili neovlaštenog otkrivanja.

Uvođenjem odgovarajućih mjera zaštite i redovnim nadzorom njihove primjene kontinuirano se podiže razina sigurnosti u svim obradama osobnih podataka. Primjena tehničkih i organizacijskih mjera definirana je za svaku obradu u okviru „Evidencije aktivnosti obrada osobnih podataka“.

## Prava ispitanika

Škola poštuje prava ispitanika o zaštiti podataka u skladu s Uredbom:

* Pravo na pristup - ispitanik ima pravo dobiti od Voditelja obrade potvrdu obrađuju li se osobni podaci koji se odnose na njega, te mu se mora omogućiti pristup njegovim osobnim podacima.
* Pravo na ispravak - ispitanik ima pravo bez nepotrebnog odgađanja ishoditi od Voditelja obrade ispravak netočnih osobnih podataka koji se na njega odnose. Uzimajući u obzir svrhe obrade, ispitanik ima pravo dopuniti nepotpune osobne podatke, među ostalim i davanjem dodatne izjave.
* Pravo na brisanje („pravo na zaborav“) - ispitanik ima pravo u određenim slučajevima od Voditelja obrade zatražiti brisanje ili klanjanje osobnih podataka, s time da se ne radi o apsolutnom pravu, jer Voditelj obrade može imati pravnu ili legitimnu osnovu za zadržavanje osobnih podataka.
* Pravo na ograničenje obrade - ispitanik ima pravo od Voditelja obrade ishoditi ograničenje obrade ako su ispunjeni uvjeti iz čl. 18. Uredbe.
* Pravo na prenosivost podataka - ispitanik ima pravo zaprimiti osobne podatke koji se odnose na njega, a koje je pružio Voditelju obrade u strukturiranom, uobičajeno upotrebljavanom i strojno čitljivom formatu te ima pravo prenijeti te podatke drugom Voditelju obrade bez ometanja od strane Voditelja obrade kojem su osobni podaci pruženi.
* Pravo na prigovor - ispitanik ima pravo u svakom trenutku uložiti prigovor na obradu osobnih podataka koji se odnose na njega. Prigovor se može podnijeti izravno Školi ili Agenciji za zaštitu podataka.
* Pravo na povlačenje privole (suglasnosti) za obradu podataka temeljenu na privoli u bilo kojem trenutku.

Svi ispitanici se u svezi pitanja vezanih uz obradu njihovih osobnih podataka ili ostvarivanja prethodno navedenih prava mogu obratiti izravno Školi na e-mail [ured@os-kkrstica-zd.skole.hr](file:///C%3A%5CUsers%5CJasmina%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5C80F3XVFR%5Cured%40os-kkrstica-zd.skole.hr) ili službeniku za zaštitu podataka imenovanom od strane škole na e-mail info@expera.hr.

## Objavljivanje promjena

Ova Opća politika zaštite privatnosti može se izmijeniti ili dopuniti u bilo kojem trenutku i bez prethodne najave, a svaka promjena bit će objavljena na oglasnoj ploči i web stranici Škole.

Ažurirano: ožujak 2019. godine